Miss Goldenweek

Miss Goldenweek on keksejä jatkuvasti rouskutteleva, eväsretkistä nauttiva Baroque Worksin entinen numeroagentti. Hän työskenteli ammattitappajana yhdessä Mr. 3:n kanssa, ja käytti vihollistensa hypnotisointiin tavanomaista akryylimaalia.
== Valttivärit ==
Miss Goldenweek hyödyntää taidokkaasti eri värejä, ja kykenee herättämään niillä eri tunteita. Tämä on siinä mielessä järjetöntä, ettei hypnoosin kohteeksi joutuneen tarvitse edes nähdä väriä. Esimerkiksi naurun keltainen tehoaa mainiosti, vaikka kyseistä väriä käyttäisi uhrin selässä.
Erityisen hyödyllinen väri on härkätaistelun punainen, joka saa kenen tahansa muun hyökkäämään kohti maalausta. Tämä oli etenkin hyödyllistä silloin, kun Miss Goldenweek kävi varastamassa keksejä Alubarnan palatsista. Hän kohdisti keittiössä riehuneen Igaramin ja Terracottan iskut maalaukseen, jotta selviäisi ristitulen lävitse naarmuitta.
Luonnollisesti värien mestarina Miss Goldenweek osaa käyttää myös kaikkia hakin eri värejä. Siitä ei ole kuitenkaan todisteita, kuinka hyvin hän hallitsee niitä.
== Juhlapyhän uhri ==
Vaikka Miss Goldenweekin nimi onkin vain Crocodilen hänelle antama koodinimi, on hänen siitä huolimatta kärsittävä sen seuraukset. Kultainen viikko sattuu olemaan yksi Japanin ainutlaatuisista lomaviikoista, jolloin ei edes Shounen Jump julkaise numeroaan. Tämä herättää sarjan faneissa suurta närää, sillä yleensä goldenweek tapahtuu heidän huomaamattaan. Kun totuus valkenee, ovat he odottaneet uutta lukua kokonaisen viikon turhaan.
Vuonna 2017 kun Whole Cake -saaren tapahtumat olivat erittäin jännittävässä tilanteessa, oli goldenweekin tuottama pettymys suorastaan sietämätön. Saaren tapahtumien yksi päätähdistä, Big Mom ei odotusta kestänyt, vaan purki vihansa Miss Goldenweekiin. Vaikka Big Mom kykeneekin paljon hirmuisempiin tekoihin pirunmarjavoimillaan, käytti hän silti täysin tyylistään poiketen käsiasetta ampuakseen Miss Goldenweekia naamaan. Tämä ei ole ainut kerta kun Miss Goldenweek on kärsinyt nimikkoviikkonsa seuraamuksista, joten hän tuskin kuolee tälläkään kertaa brutaaliin kohteluunsa.
Baroque Works
Mr. 0 • Miss All Sunday • Mr. 1 • Miss Double Finger • Mr. 2 Bon Clay • Mr. 3 • Miss Goldenweek • Mr. 4 • Miss Merry Christmas • Mr. 5 • Miss Valentine • Mr. 7 • Miss Father's Day • Mr. 8 • Miss Monday • Mr. 9 • Miss Wednesday • Epäonnekkaat
Category:Baroque Works
Category:Nainen